  Туспуктэм: Удмуртиысь туризмъя агенстволэн пресс-службаез Наталия Сильвестрова 12-тӥ гудырикошконэ «Лудорвай» музей-заповедникын гурт лулчеберетъя «ГуртFest» улосвылкуспо фестиваль ортчиз. Ужрадэ 2 сюрслэсь трос адями пыриськиз. Со сярысь Удмуртиысь тӧролэн но кивалтэтлэн пресс-службазы ивортӥз. Чечы спасэ Удмуртилэн ёросъёсысьтыз люкаськизы. Озьы ик Москваысь, Татарстанысь, Перм но Киров но мукет улосвылъёсысь адямиос вуизы Фестивальын пӧртэм мастер-классъёс ужазы: куноос половикъёс но пужыё кускерттонъёс куыны, кутъёс кутаны но мунёос лэсьтыны дышетскизы. Ужрадын шудӥзы-кырӟазы крезьгурась-экспериментатор Вадим Широбоков но Мария Корепанова, со 20 ар ӵоже бересман крезьёсты но удмурт гуръёсты эскере но улӟытэ. Крезьгурась пилаен шудӥз, нош Мария Корепанова муш утён гурез быдэстӥз. « «ГуртFEST» кадь фестивальёс карын улӥсьёслы гурт лулчеберетэн тодматскыны луонлык сёто, ми адӟиськомы, со тунсыкъяськон уг быры шуыса » Юлия Бадаш, Удмуртиысь туризмъя агентстволэн кивалтӥсез Тодэ вайытом, Эгра ёросын радъяськись выльысь улӟытэм гуртъёслэн фестивалязы 7 сюрслэсь трос адями пыриськиз. Тегъёс: фестиваль гурт Лулчеберет Лудорвай Удмуртия  